Názov vyhlasovateľa: Mesto Leopoldov

Adresa : Hlohovská cesta 104/2, 920 41 Leopoldov

IČO: 00 312 703

Názov zákazky: Názov zákazky: Výstavba domu sociálnych služieb v Leopoldove

Referenčné číslo:   OA22LEO027

Vestník VO: 20936 - WYP

Vestník č. : 94/2022 - 20.04.2022

**VEC**

**Žiadosť o vysvetlenie – odpoveď č. 1**

**Otázka č. 1:**

Vo výkaze výmer sme nenašli položky na dodávku a montáž tepelnej izolácie pod sklovláknitobetónový obklad stien. Žiadame obstarávateľa o stanovisko, prípadne korekciu VV.

**Odpoveď:**

Tepelná izolácia pod sklovláknitocementový obklad s tepelnou izoláciou uvedený v pol. č. 6228441R1 (por. č. pol. 88) je uvedená v pol. č. 6252531R2 (por. č. pol. 92). Sklovláknitocementový obklad v pol. č. 6228441R2 (por. č. pol. 89) je navrhovaný bez tepelnej izolácie.

**Otázka č. 2:**

V pol. por. č. 232 výkazu výmer „LEO\_RP\_SO01-\_E11A\_---\_V\_03N-VV\_HSO Archi+Statika.xlsx“ je zrejme zlá výmera (59,058m2), nakoľko v montážnej položke je výmera 97,791m2. Žiadame obstarávateľa o stanovisko, prípadne korekciu VV.

**Odpoveď:**

Jedná sa o materiál k časti položky č. 231 – sokel pod terénom: 17,35\*1,2+4,02\*1,4+5,6\*1,2+10,3\*1,2\*2 = 57,888

K ostatným položkám z montáže (por. č. pol. 231) – atika zvislá a atika vodorovná je dodávka materiálu zahrnutá v pol. č. 234.

**Otázka č. 3:**

Vo výkaze výmer sme nenašli sadrokartónové puzdro pre posuvné dvere DP/5.1. Žiadame obstarávateľa o stanovisko, prípadne korekciu VV.

**Odpoveď:**

Pre uvedený špecifický typ posuvnej požiarnej konštrukcie sa puzdro nenavrhuje, navrhnutá je sadrokartónová predstena s dutinou na zasunutie posuvnej konštrukcie DP/5.1.

**Otázka č. 4:**

Vo výkaze výmer sme nenašli dvere D/3.5L, vrátane zárubne a príslušenstva. Žiadame obstarávateľa o stanovisko, prípadne korekciu VV.

**Odpoveď:**

Doplnené do aktualizovaného VV.

**Otázka č. 5:**

Vo výkaze výmer sme nenašli dvere D/3.6P, vrátane zárubne a príslušenstva. Žiadame obstarávateľa o stanovisko, prípadne korekciu VV.

**Odpoveď:**

Doplnené do aktualizovaného VV.

**Otázka č. 6:**

Vo výkaze výmer sme nenašli dvere D/3.9P, vrátane zárubne a príslušenstva. Žiadame obstarávateľa o stanovisko, prípadne korekciu VV.

**Odpoveď:**

Doplnené do aktualizovaného VV.

**Otázka č. 7:**

V pol. č. 314 výkazu výmer „LEO\_RP\_SO01-\_E11A\_---\_V\_03N-VV\_HSO Archi+Statika.xlsx“ nesedí rozmer oproti projektovej dokumentácii. Žiadame obstarávateľa o stanovisko čo platí, prípadne o korekciu VV.

**Odpoveď:**

Platí rozmer vo výkresovej a tabuľkovej časti projektovej dokumentácie (600 x 1970 mm). Údaj vo VV je doplnkový, bol zosúladený s projektovou dokumentáciou.

**Otázka č. 8:**

Vo výkaze výmer je uvedená iná farba hliníkových okenných parapetov ako v projektovej dokumentácii. Žiadame obstarávateľa o stanovisko čo platí, prípadne o korekciu VV.

**Odpoveď:**

Platí údaj vo výkresovej a tabuľkovej časti projektovej dokumentácie (RAL 7005). Údaj vo VV je doplnkový, bol zosúladený s projektovou dokumentáciou.

**Otázka č. 9:**

V položkách č.  361; 362; 363 výkazu výmer „LEO\_RP\_SO01-\_E11A\_---\_V\_03N-VV\_HSO Archi+Statika.xlsx“ sa nachádzajú kuchynské zostavy. Vo výpise je zase uvedené, že súčasťou stavby je len predpríprava inštalácií. Žiadame obstarávateľa o stanovisko či sú kuchynské linky predmetom nacenenia, prípadne o korekciu VV. Ak sú predmetom nacenenia, žiadame o ich špecifikáciu (požadované materiálové vyhotovenie, požadované povrchové úpravy, požadované hrany, požadované kovania,....atď) a taktiež či sú požadované aj zariadenia (sporáky, chladničky, varné dosky, drezy, batérie, el. rúra,...atď), ak áno, tak aj ku nim žiadame doplniť špecifikáciu.

**Odpoveď:**

Položky por. č. 361, 362, 363 (po úprave VV na základe otázok uchádzačov upravené por. č. položiek na 363, 364, 365) je potrebné oceniť ako súbory. Verejný obstarávateľ dopĺňa podrobnejšie informácie k uvedeným položkám vo forme schematických výkresov a priestorového pohľadu na vybrané kuchynské zostavy a popisu. Rozsah spotrebičov v zostavách v zmysle špecifikácie na výkrese, t.j. elektrospotrebiče strednej kategórie, drez a odkvapávací segment, drevená pracovná doska – laminovaná (napr. Egger pracovné dosky).

**Otázka č. 10:**

Žiadame verejného obstarávateľa o úpravu lehoty viazanosti ponuky na konkrétny dátum, t.j. 10.5.2023 nakoľko prínos posunu lehoty viazanosti o 10 dní je otázny. Zábezpeku máme už 1 deň pred odovzdaním (pôvodný dátum odovzdania cenovej ponuky 10.5.2022) vystavenú a s ohľadom na základné princípy verejného obstarávania, zábezpeka by nemala byť využívaná šikanóznym spôsobom.

**Odpoveď:**

Verejný obstarávateľ bude akceptovať zábezpeku vyhotovenú na pôvodný dátum, t.j. do 10.5.2023.

**Otázka č. 11:**

Obraciame sa na Vás s požiadavkou o informáciu, či s ohľadom na blížiaci sa termín predkladania súťažných ponúk na realizáciu predmetu zákazky ,,Výstavba domu sociálnych služieb", uvažuje verejný obstarávateľ o posunutí lehoty na ich predkladanie. Uvedené sa pýtame aj vzhľadom na to, že na nami odoslané Žiadosti o vysvetlenie a doplnenie súťažných podkladov zo dňa 27.04.2022 a 29.04.2022 doposiaľ nebolo zodpovedané a tiež v kontexte zabezpečenia dokumentu Bankovej záruky za súťažnú ponuku.

**Odpoveď:**

Verejný obstarávateľ lehotu na predkladanie ponúk primerane predĺžil.

**Otázka č. 12:**

Verejný obstarávateľ uvádza v Oznámení zn. 20936-WYP použitom ako Výzva na súťaž v časti III.1.3) Technická a odborná spôsobilosť, bod 3. rozsah zadefinovaných skutočností určených verejným obstarávateľom pre splnenie podmienok účasti podľa § 34 ods. 1 písm. b) ZVO v nasledovnom rozsahu:

Minimálna požadovaná úroveň štandardov:

AD 1

,,a) Uchádzač preukáže, že uskutočnil stavebné práce, rovnaké alebo podobné ako predmet zákazky. Za zákazky rovnaké alebo podobné sa považujú stavby, predmetom ktorých bola výstavba pozemnej stavby, ktoré zahŕňali minimálne: búracie práce, inštalácia ústredného kúrenia, inštalácia osobného výťahu, gastrotechnológia, zateplenie fasády, okná a dvere, v hodnote minimálne vo výške 600.000,- EUR bez DPH za jednu stavebnú prácu, za predchádzajúcich päť rokov od vyhlásenia verejného obstarávania“.

V poskytnutých súťažných podkladoch v časti F. PODMIENKY ÚČASTI UCHÁDZAČOV, bod. III. Technická a odborná spôsobilosť je pod písm. a) uvedená minimálna požadovaná úroveň v nasledovnom rozsahu:

,,a) Uchádzač preukáže, že uskutočnil stavebné práce, rovnaké alebo podobné ako predmet zákazky. Za zákazky rovnaké alebo podobné sa považujú stavby, predmetom ktorých bola výstavba pozemnej stavby, ktoré zahŕňali najmä: búracie práce, inštalácia ústredného kúrenia, inštalácia osobného výťahu, gastrotechnológia, zateplenie fasády, výmena okien a dverí, súhrnnej hodnote minimálne vo výške 1.200.000,-EUR bez DPH za predchádzajúcich päť rokov od vyhlásenia verejného obstarávania.

Vzhľadom na vyššie uvedené rozdiely v textácii minimálnej požadovanej úrovne štandardov pre splnenie podmienky podľa § 34 ods. 1 písm. b) ZVO, žiadame verejného obstarávateľ o stanovisko, čo platí.

**Odpoveď:**

Nové znenie súťažných podkladov časť F. PODMIENKY ÚČASTI UCHÁDZAČOV, bod III. Technická a odborná spôsobilosť znie:

,,a) Uchádzač preukáže, že uskutočnil stavebné práce, rovnaké alebo podobné ako predmet zákazky. Za zákazky rovnaké alebo podobné sa považujú stavby, predmetom ktorých bola výstavba pozemnej stavby, ktoré zahŕňali najmä: búracie práce, inštalácia ústredného kúrenia, inštalácia osobného výťahu, gastrotechnológia, zateplenie fasády, výmena okien a dverí, v hodnote minimálne vo výške 600.000,- EUR bez DPH za jednu stavebnú prácu, za predchádzajúcich päť rokov od vyhlásenia verejného obstarávania“.

 **Otázka č. 13:**

Verejný obstarávateľ zadefinoval pre preukázanie splnenia podmienok účasti podľa § 34 ods. 1 písm. b) ZVO uvedené vo Výzve zn. 20936-WYP a poskytnutých súťažných podkladoch v časti F. Podmienky účasti uchádzačov požiadavky pre preukázanie minimálnej požadovanej

úrovne štandardov, ktoré sa vzťahujú na uskutočnenie stavebných prác rovnakého alebo podobného charakteru ako je predmet zákazky. Za zákazky rovnaké alebo podobné sa považujú stavby, predmetom ktorých bola výstavba pozemnej stavby, ktoré zahŕňali najmä: búracie práce, inštalácia ústredného kúrenia, inštalácia osobného výťahu, gastrotechnológia, zateplenie fasády, výmena okien a dverí.........

Vzhľadom na požiadavku určenú verejným obstarávateľom, ktorá má byť uchádzačom preukázaná v zozname realizovaných stavebných prác v rozsahu napr. búracie práce a výmena okien a dverí... sa pýtame verejného obstarávateľa, či bude akceptovať, keď uchádzač pre preukázanie splnenia podmienky účasti podľa § 34 ods. 1 písm. b) ZVO predloží referencie aj na rekonštrukciu pozemnej stavby predmetom ktorej boli stavebné práce rovnakého alebo podobného rozsahu ako je predmet zákazky.

Uvedené sa pýtame aj vzhľadom na to, že pre preukázanie splnenia podmienok účasti týkajúcich sa odborne spôsobilej osoby stavbyvedúci požaduje verejný obstarávateľ praktické skúsenosti s výstavbou alebo rekonštrukciou pozemnej stavby.

**Odpoveď:**

Verejný obstarávateľ bude akceptovať, keď uchádzač pre preukázanie splnenia podmienky účasti podľa § 34 ods. 1 písm. b) ZVO predloží referencie aj na rekonštrukciu pozemnej stavby.

**Otázka č. 14:**

Verejný obstarávateľ v poskytnutom dokumente Zmluva o dielo uvádza v čl. IX Odovzdanie a prevzatie diela, záručná dobu a zodpovednosť za vady, bod 9.13 nasledovný text, cit.:

,,9.13 Zmluvné strany sa dohodli, že záručná doba bude trvať 60 (šesťdesiat) mesiacov a začína plynúť odo dňa odovzdania a prevzatia diela bez vád a nedorobkov“.

Máme za to, že pre technologické zariadenia a spotrebné materiály je prípustná záručná doba určená výrobcom, pričom adekvátnou požiadavkou verejného obstarávateľa v tomto prípade je, aby táto doba nebola kratšia ako 24 mesiacov. Takáto formulácia požiadavky na záruku verejnej práce je bežnou právnou praxou a podporuje ju aj ustanovenie § 12 ods. 1 písm. b) bod 4 zákona č. 254/1998 Z.z. o verejných prácach, ktoré určuje ako povinnú minimálnu záručnú dobu vyslovene iba pre stavebnú časť, s možnosťou určiť aj dlhšiu dobu pre vybratú časť tejto stavebnej časti. Pre technologické zariadenia a spotrebný materiál nie je možné objektívne poskytnúť dlhšiu záručnú dobu, akú poskytuje samotný výrobca.

Preto navrhujeme doplniť tento bod o textové znenie:

Záručná doba zabudovaných alebo dodaných zariadení s vlastnými záručnými listami je v dĺžke podľa záručnej doby poskytnutej výrobcami, minimálne však 24 mesiacov odo dňa odovzdania diela.

**Odpoveď:**

Verejný obstarávateľ ponecháva znenie bodu 9.13 bez zmien.

**Otázka č. 15:**

Verejný obstarávateľ uvádza v bode 14. ZÁBEZPEKA poskytnutých súťažných podkladov v bode 14.4 textové znenie ....... Platnosť bankovej záruky končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti bankovej záruky uchádzačovi písomne oznámi takéto predĺženie lehoty viazanosti ponúk.

Podľa súčasnej platnej legislatívy zákona č. 343/2015 Z.z. o verejnom obstarávaní, § 46 ods. 2 platí, že verejným obstarávateľom určená lehota viazanosti ponúk nesmie byť dlhšia ako 12 mesiacov od uplynutia lehoty na predkladanie ponúk.

Máme za to, že lehota viazanosti ponúk do uplynutia 12 mesiacov od lehoty na predkladanie ponúk, tzn. do 10.05.2023 je zároveň zákonom určené trvanie platnosti zábezpeky ponuky formou maximálneho obdobia podľa súčasnej právnej úpravy zákona o verejnom obstarávaní a teda uchádzačom poskytnutá zábezpeka bude súladná so zákonom, ak ju uchádzač predloží s definovaním 12 mesiacov od uplynutia lehoty určenej na predkladanie ponúk a v súlade s bodom IV.2.6) Výzvy zn. 20936-WYP, nakoľko sa jedná o maximálne obdobie trvania platnosti zábezpeky ponuky, ktoré môže verejný obstarávateľ požadovať.

V kontexte vyššie uvedeného, sa verejného obstarávateľa pýtame, že ak nastane situácia, že z dôvodu rozsiahleho uplatnenia inštitútu vysvetľovania uchádzačmi v lehote na predkladanie ponúk, dôjde k posunutiu lehoty na predkladanie ponúk na nový a platný termín, či bude verejný obstarávateľ akceptovať bankou vystavenú bankovú záruku s platnosťou do 10.05.2023 ako konečný dátum platnosti (podľa Výzvy zn. 20936-WYP), pričom v pokračovaní textu bude uvedené ....tým sa nevylučuje možnosť predĺžiť platnosť tejto bankovej záruky, v prípade predĺženia lehoty viazanosti ponúk, na základe žiadosti.

**Odpoveď:**

Verejný obstarávateľ bude akceptovať zábezpeku vystavenú s dátumom pôvodnej lehoty na predkladanie ponúk t.j. do 10.05.2023

**Otázka č. 16:**

Z dôvodu vojnového stavu na Ukrajine, na základe ktorého bola v Slovenskej republike dňa 26.02.2022 vyhlásená mimoriadna situácia, ako aj z dôvodov spôsobených pandémiou COVID-19, ktoré spôsobujú nepredvídateľné nárasty cien stavebných prác, materiálov a výrobkov, touto cestou žiadame verejného obstarávateľa aby na základe metodického usmernenia č. 8819-5000/2021 v súlade s odporúčaniami úradu pre verejné obstarávanie zrealizoval doplnenie nasledujúceho textu do návrhu zmluvy o dielo:

,,V prípade ak sa index cien stavebných prác, materiálov a výrobkov spotrebovaných v stavebníctve vydávaný štvrťročne Štatistickým úradom SR zvýši alebo zníži v mesiaci, v ktorom táto Zmluva nadobudne účinnosť najmenej o 10 % oproti mesiacu, v ktorom uplynula lehota na predkladanie ponúk, cenu za dielo je možné zmeniť písomným dodatkom k tejto zmluve na základe vzájomnej dohody zmluvných strán smerom na hor alebo nadol."

**Odpoveď:**

Verejný obstarávateľ bude postupovať pri uzatváraní prípadného dodatku v súlade s § 18 zákona o verejnom obstarávaní a v súlade s usmernením Poskytovateľa nenávratného finančného príspevku z Európskych štrukturálnych a investičných fondov. Verejný obstarávateľ neuzavrie žiadny dodatok bez jeho schválenia týmto Poskytovateľom. Zároveň upozorňujeme uchádzačov, že každý uchádzač je viazaný svojou ponukou a svojou cenou v lehote viazanosti ponúk.